У Вікіпедыі ёсць артыкулы пра іншых асоб з прозвішчам Грачыха.

**Максім Грачыха** (нар. 10 чэрвеня 1993, Віцебск) — беларускі футбаліст, паўабаронца пінскай «Хвалі».

Клубная кар’ера
---------------

З 2010 года выступаў за дубль «Віцебска». Пасля вылету «Віцебска» з Вышэйшай лігі па выніках сезона 2011 апынуўся ў асноўным складзе каманды. У 2012—2013 гадах звычайна толькі выхадзіў на замену, а ў першай палове 2014 года ўжо трывала з’яўляўся ў стартавым складзе віцебскага клуба.

Максім застаўся ў «Віцебску» і пасля выхаду ў Вышэйшую лігу па выніках сезона 2014. Дэбютаваў у Вышэйшай лізе 3 мая 2015, выйшаўшы на замену ў матчы супраць брэсцкага «Дынама» (2:3). Аднак, у мацнейшым дывізіёне замацавацца не здолеў, усяго толькі 6 разоў з’явіўшыся на полі пасля выхаду на замену. У пачатку жніўня 2015 года была дасягнута дамоўленасць аб пераходзе футбаліста ў «Слонім» на правах арэнды.

У студзені 2016 года па заканчэнні кантракта пакінуў «Віцебск». У лютым праходзіў прагляд у «Нафтане», але беспаспяхова. У выніку, папоўніў склад «Оршы», дзе замацаваўся ў аснове.

У студзені 2017 года падпісаў трохгадовы кантракт з мінскім «Тарпеда». У першай палове сезона 2017 гуляў у стартавым складзе, пазней стаў у асноўным выхадзіць на замену. У сакавіку 2018 года па пагадненні бакоў пакінуў «Тарпеда». Неўзабаве стаў трэніравацца са сталічным «Промнем» і ў красавіку быў заяўлены за клуб на чэмпіянат Беларусі. Выступаў у асноўным за дубль «Промня», у галоўнай камандзе толькі аднойчы выйшаў на поле, і ўжо ў чэрвені 2018 года пакінуў каманду. У жніўні 2018 года зноў далучыўся да «Оршы», дзе стаў асноўным іграком, толькі ў другой палове 2019 года часцей выхадзіў на замену.

У сакавіку 2020 года далучыўся да пінскай «Хвалі», дзе замацаваўся ў стартавым складзе. У лютым 2021 года падоўжыў кантракт з клубам. У сезоне 2021 пераважна выхадзіў на замену, толькі з кастрычніка стаў трывала гуляць у аснове. У студзені 2022 года яшчэ на год падоўжыў пагадненне з «Хваляй». У 2022 годзе рэгулярна гуляў у стартавым складзе каманды.

У сакавіку 2023 года падоўжыў кантракт з клубам да канца сезона 2023.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | дубль | Віцебск | Беларусь | 27 | 2 |
| 2011 | дубль | Віцебск | Беларусь | 27 | 7 |
| 2012 | Д2 | Віцебск | Беларусь | 14 | 0 |
| 2013 | Д2 | Віцебск | Беларусь | 10 | 1 |
| 2014 | Д2 | Віцебск | Беларусь | 19 | 1 |
| 2015 (1) | Д1 | Віцебск | Беларусь | 6 | 0 |
| 2015 (2) | Д2 | Слонім | Беларусь | 14 | 3 |
| 2016 | Д2 | Орша | Беларусь | 25 | 3 |
| 2017 | Д2 | Тарпеда | Беларусь | 27 | 2 |
| 2018 (1) | Д1 | Прамень | Беларусь | 1 | 0 |
| 2018 (2) | Д2 | Орша | Беларусь | 11 | 2 |
| 2019 | Д2 | Орша | Беларусь | 23 | 1 |
| 2020 | Д2 | Хваля | Беларусь | 24 | 1 |
| 2021 | Д2 | Хваля | Беларусь | 30 | 2 |
| 2022 | Д2 | Хваля | Беларусь | 24 | 2 |
|

Зноскі
------

1. ↑  Maksim Grechikha // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  "Слоним" взял в аренду у "Витебска" Максима Гречиху
4. ↑  Павленко, Коробка, Кравченко и еще четыре футболиста покидают "Витебск"
5. ↑  Малийский форвард Майга прибыл на просмотр в «Нафтан»
6. ↑  Гигевич, Ходневич и еще пять игроков пополнили состав "Орши"
7. ↑  Полузащитник Гречиха подписал трехлетний контракт с минским «Торпедо»
8. ↑  Минское "Торпедо" рассталось с Гречихо
9. ↑  Резервисты добились разгромной победы Архівавана 2 верасня 2019.
10. ↑  Гречиха и Алексиян подписали контракты с «Волной»
11. ↑  Максим Гречиха: и дальше с «Волной»
12. ↑  Максим Гречиха продолжит выступать за «Волну»
13. ↑  Максим Гречиха продлил контракт с «Волной» (руск.).  Афіцыйны сайт «Хвалі» (2 сакавіка 2023). Праверана 3 сакавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |